**שם הקורס:** ארגז כלים לאופנה וצורפות: שיטות מחקר בתרבות החזותית והחומרית

**שם המרצה/ים/ות:** ד"ר טל פרנקל אלרואי

**היקף הקורס בנ"ז:** 2 ש"ס

**היקף הקורס בשש"ש:**

**סוג הקורס:** שיטות מחקר

**שנת הלימוד:** ב

**סמסטר:** ב

**תמצית הקורס ומטרותיו:**

מטרת הקורס להעניק כלים עיוניים-מעשיים למחקר העוסק בתחומי העיצוב, בין אם הוא תיאורטי, היסטורי, חומרי או ביצועי. במהלך הקורס יתוודעו הסטודנטים לשיטות מחקר מגוונות ולדרכי הפעלתן בפרקטיקה העיונית והמעשית. הסטודנטים יילמדו מיומנויות של קריאה וכתיבה חזותית, ויידרשו ליישמן באמצעות מהלך מחקרי מתמשך, המשלב חשיבה תיאורטית ופרקטית.

**תוצרי למידה:**

**בסיום מוצלח של הקורס הסטודנט/ית יוכל/תוכל:**

1. הסטודנט/ית י/תוכל לקיים מחקר תיאורטי משולב במחקר חומרי
2. הסטודנט/ית י/תהיה מסוגל/ת לנהל יומן מחקר
3. הסטודנט/ית י/תהיה מסוגל ליישם שיטות מחקר שנלמדו בקורס הן באופן תיאורטי והן במחקר חומרי

**מהלך הקורס על פי מפגשים:**

|  |  |
| --- | --- |
| מפגש | נושא |
| 1 | מבוא: מה זה מחקר? קונסטנדינוס קוואפיס  |
| 2 | שאילה והתבוננות מרגריטה קרפאנו, מרטין היידגר, יורם הרפז  |
| 3 |  שיטות מחקר רולאן בארת  |
| 4 | פרזנטציות – שאילה, בחירת נושאים, עניין אישי ושאילה  |
| 5 | שיטות וכלים לאיסוף מידע  |
| 6 | הרצאה: אוסף כארכיון – תלמה קמריני  |
| 7 | הרצאה: פרקטיקות של מחקר לקראת עיצוב - יעל ברנע |
| 8 | שיטות לאיסוף חומרים – רב קוליות |
| 9 | מפות ומיפוי כשיטת מחקר  |
| 10 | פרזנטציות – הצגת נושא, חומרים ומיפוי |
| 11 | ניסוח תובנות ועמדה |
| 12 | ביקורת ופרשנות  |
| 13 | הגשה סופית |

**נהלי נוכחות:** על כל סטודנט/ית להשתתף ב-80% לפחות ממפגשי הקורס

**שיטת ההוראה:** שיעורים פרונטליים ולמידה סדנאית סביב שולחן דיונים משותף

**מטלות הסטודנטים/יות במהלך הקורס:**הכנת תרגילים משיעור לשיעור , ניהול יומן מחקר דינמי. בסיום הקורס יידרשו הסטודנטים להגיש את יומן המחקר.

**אופן חישוב הציון לסטודנט/ית:**  20% נוכחות והשתתפות, 20% הגשת תרגילים, 60% הגשת יומן.

**רשימת קריאה:**

**קריאת חובה:**

1. אריסטו. פואטיקה, תרגום: מרדכי הק, הוצאת מחברות לספרות, 1947.
2. בארת, רולאן. מחשבות על הצילום, תרגום: דוד ניב, הוצאת כתר.
3. הרפז, יורם [עורך]. "הפדגוגיה של השאילה", הוראה ולמידה בקהילת חשיבה: בדרך לבית ספר חושב, חוברת 18, ינואר 2000, עמודים 103-109.
4. היידגר, מרטין. "השאלה על אודות הטכניקה", הישות בדרך - מאמרים (1929-1959), תרגום: אדם טננבאום, תל אביב: מפעלים אוניברסיטאיים להוצאה לאור, 1999, עמ' 177-206.
5. וייס, פטר. הצל של גופו של העגלון, תרגום: אילנה המרמן, הוצאת הקיבוץ המאוחד, 2016.
6. קוואפיס, קונסטנדינוס. "איתקה", כל השירים, תרגום: יורם ברונובסקי, הוצאת כרמל.
7. קראפאנו, מרגריטה. "המתנה של אמא", קסנדרה והזאב, תרגום: רינה ליטווין, הוצאת ספריית הפועלים, 1978.

במהלך הקורס ייתכנו שינויים בהתאם לתהליך הלמידה.